
VIEŠASIS PIRKIMAS „FUTBOLO AIKŠTELIŲ DIRBTINĖS DANGOS KEITIMO DARBAI“ (TOLIAU – PIRKIMAS) Nr. 2964301

ATSAKYMAI Į PAKLAUSIMUS
Centrinė perkančioji organizacija CVP IS priemonėmis 2025-06-04 (pranešimo Nr. 227686) gavo tiekėjo paklausimą. Vadovaudamasi Lietuvos Respublikos viešųjų pirkimų įstatymo 36 str. 5p., pirkimo bendrųjų sąlygų 5.2 p., atsako į tiekėjo paklausimą: 

	Eil. Nr.
	Klausimas
(pateikiamas neredaguojamas tekstas)
	Atsakymas
	Atsakymo pateikimo data

	1.
	Laba diena,

Kaip bus užtikrinama tiekėjo atitiktis techninei specifikacijai konkurso metu, kai Pirkimo sąlygų 4 priede „Techninė specifikacija (užduotis)“ 6 punkte nurodyta, kad dokumentai pateikiami tik prieš darbų vykdymą ?
Prašomų dokumentų sąrašas, įrodantis atitiktį pateiktai techninei specifikacijai:
1. Gamintojo patvirtinta dangos techninė specifikacija, kurioje nurodytos sintetinės vejos techninės charakteristikos ir parametrai;
2. “Fifa quality pro” sertifikatas su danga kuri yra siūloma;
3. Nepriklausomos, akredituotos laboratorijos pagal ISO/IEC 17025 standartą išduotas dokumentas, patvirtinantis, kad sintetinė veja yra perdirbama;
4. Bandymo ataskaita, patvirtinanti, kad sintetinė veja yra nekenksminga aplinkai pagal DIN 18035-7 “Sporto aikštynas. 7 dalis: sintetinės vejos sistemos”, išduota nepriklausomos, akredituotos laboratorijos pagal ISO/IEC 17025;
5. SBR gumos granulių užpildo atitiktį nurodytiems aplinkosaugos reikalavimams pagrindžiantys dokumentai.

Tikslinga šią dokumentaciją surinkti iki sutarties pasirašymo, kad būtų galima objektyviai įvertinti atitikimą sąlygoms ir išvengti netinkamo sutarties vykdymo bei užtikrinti visų dalyvių pašalinimo pagrindų nebuvimą.
	Pagal Viešųjų pirkimų tarnybos formuojamą nuomonę, teisinį reguliavimą ir teismų praktiką,  statybos darbų pirkimo sąlygose įtvirtinus reikalavimą naudoti produktus, atitinkančius minimalius aplinkos apsaugos kriterijus ar kitus nustatytus techninius parametrus/charakteristikas, šios sąlygos turi būti suprantamos ir aiškinamos kaip sutarties vykdymo sąlyga. Perkančioji organizacija neturi teisės reikalauti iš tiekėjo pateikti atitiktį darbų pirkime naudotinoms medžiagoms iškeltiems reikalavimams pagrindžiančių dokumentų pasiūlymų vertinimo etape, o tiekėjui šių dokumentų nepateikus – pasiūlymą atmesti. Perkančioji organizacija teisę minėtų dokumentų reikalauti, o tiekėjas – pareigą juos pateikti įgyja tik sutarties vykdymo metu. Reikalavimų medžiagoms nustatymas ir atitikties jiems patikra atliekami ne tam, kad būtų atliktos formalios pirkimo procedūros. Sprendimas dėl to, kurioje konkrečioje pirkimo procedūros etape ar dokumente šiuos reikalavimus nustatyti, turi būti pagrįstas ir racionalus, pačių reikalavimų apimtis – proporcinga pirkimo objektui ir siekiamam tikslui, todėl Viešųjų pirkimų tarnyba rekomenduoja atitiktį statybos darbuose naudojamoms medžiagos tikrinti sutarties vykdymo metu, kas šio pirkimo sąlygose ir nustatyta.
Atkreipiame dėmesį, kad pirkimo sąlygose yra numatyta, kad tiekėjas teikdamas pasiūlymą turi pateikti EBVPD – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad tiekėjas ir ūkio subjektai, kurių pajėgumais jis remiasi pagal VPĮ 49 straipsnį, atitinka pirkimo dokumentuose pagal VPĮ 46, 47, 48 straipsnius nustatytus reikalavimus dėl pašalinimo pagrindų nebuvimo. Todėl visi tekėjai, pateikę pasiūlymus, nustatyta tvarka bus įvertinti dėl pašalinimo pagrindų neturėjimo.

